recursal/SuperWikiNEXT-32B huggingface dataset:
**செல்லப்பன்** என்பவர் தமிழக கேலிசித்திர, படக்கதை ஓவியர்களுள் ஒருவர். முரசொலி இதழில் கேலிச்சித்திரங்களை வரைந்தார். 1976 ஆம் ஆண்டு நெருக்கடி நிலை காலத்தில் இவர் வரைந்த கேலிச்சித்திரம் உலகப் புகழ்பெற்றது. அந்த ஓவியத்தை நியூஸ்வீக் இதழ் என்ற இதழ் மறுபிரசுரம் செய்தது. வாண்டுமாமா, முல்லை தங்கராசன் ஆகியோரின் கதைகளுக்கு ஓவியங்களை வரைந்துள்ளார். 

இவரை ஓவியர் செல்லம், ஓவியச் சக்ரவர்த்தி என்று அழைக்கின்றனர்.

வாழ்க்கை வரலாறு
---------------

செல்லப்பன் நாகர்கோவில் மாவட்டம் இக்கியானம் எனும் ஊரைச் சேர்ந்தவர். 

1940 ஆம் ஆண்டு பிறந்தார். இவர் நாகர்கோவில் சித்ரா ஓவியக் கல்லூரியில் பட்டம் பெற்றார். பி. எஸ். மணி ஆசிரியராக இருந்த கன்னியாக்குமரி இதழில் ஓவியம் வரையத் தொடங்கினார். 

செல்லப்பன் தனது மனைவியான விமலா என்ற பெயரில் சில இதழ்களில் சித்திரக்கதை வரைந்துள்ளார். 1963 இல் குழுதம் வார இதழில் எழுத்தாளர் புனிதனின் விளம்பரக்காரி என்ற கதைக்கு விமலா என்ற பெயரில் சித்திரக்கதை வரைந்துள்ளார். 

40 ஆண்டுகள் முரசொலி நாளிதழின் கேலி சித்திரக்காரராகப் பணி செய்தார்.  1997 ஆம் ஆண்டு பக்கவாதத்தால் பாதிக்கப்பட்டார். 2015 ஆகஸ்ட் 28 இல் உடல்நலக்குறைவால் சென்னை ராயப்பேட்டையில் இறந்தார்.

சிறப்பு
-------

1976 ஆம் ஆண்டு நெருக்கடி நிலை குறித்தான இவர் வரைந்த கேலிசித்திரத்தை நியூஸ்வீக் இதழ் பிரசுகித்தது. 
கோகுலம், சிறுவர் மலர், ரத்னபாலா, பூந்தளிர், கண்மணி, தங்க மலர், முத்து காமிக்ஸ், சுட்டி விகடன் போன்ற இதழ்களில் இவரது படைப்புகள் வெளியிட்டுள்ளன.

இவற்றையும் காண்க
----------------

* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

ஆதாரங்கள்
---------

1. 1 2 3 4  தமிழ் கார்ட்டூன்களுக்கு உயிர்கொடுத்த ஓவியர் 02 செப்டம்பர் 2015 இந்து தமிழ் திசை

வெளி இணைப்புகள்
---------------
கருணை இல்லம் in தெலுங்கானா, இந்தியாவார்ப்புரு:SHORTDESC:கருணை இல்லம் in தெலுங்கானா, இந்தியா
**விக்டோரியா நினைவிட இல்லம்** அல்லது **யாதீம் கானா – இ- விக்டோரியா** அல்லது **விக்டோரியா நினைவிட இல்ல உண்டு உறைவிட உயர்நிலைப் பள்ளி** *(Victoria Memorial Home or Yateem Khana-e-Victoria or Victorial Memorial Home Residential High School)* என்பது இந்திய நாட்டின் தெலுங்கானா மாநிலம் ஐதராபாத்தில் இருக்கும் சாரூநகரில் அமைந்துள்ள ஒரு கருணை இல்லம் ஆகும். இவ்வில்லம் எழுபது ஏக்கர் பரப்பளவுள்ள வளாகத்தில் அமைந்துள்ளது.

வரலாறு
------

சாரூநகர்-இ-மகால் 1901 ஆம் ஆண்டில் ஆறாவது நிசாம் மிர் மகபூப் அலி கான் அவர்களுக்காக கட்டப்பட்ட அரண்மனையாகும். ஆனால் அது விக்டோரியா ராணியின் பெயர் சூட்டப்பட்டு கருணை இல்லத்திற்காக தானமாக வழங்கப்பட்டது.

வெகுசனப் பயன்பாடு
-----------------

தெலுங்கு மற்றும் இந்திமொழித் திரைப்படங்களில் எதிர்நாயகர்களுக்கான புகலிடமாக விக்டோரியா நினைவிட இல்லம் காட்டப்படுகிறது.

மேற்கோள்கள்
-----------

1. ↑  TNN 24 Feb 2013, 02.17AM IST (2013-02-24). "Manmohan Singh in Hyderabad today – Times Of India". The Times of India. 2013-10-20 அன்று மூலம் பரணிடப்பட்டது. 2013-05-16 அன்று பார்க்கப்பட்டது.
2. ↑  Special Correspondent (2013-02-23). "Manmohan to visit Hyderabad blast site today". The Hindu. 2013-05-16 அன்று பார்க்கப்பட்டது.

புற இணைப்புகள்
--------------

* விக்டோரியா நினைவிட இல்ல வலைப்பூ
இதே பெயரிலுள்ள பிற இடங்களைப் பற்றி அறிய விக்டோரியா பார்க் என்ற பக்கத்தைப் பார்க்கவும்.
விக்டோரியா பார்க் (Victoria Park, Bhavnagar) என்னும் சுற்றுலாத் தலம், இந்திய மாநிலமான குஜராத்திலுள்ள பாவ்நகரில் உள்ளது. இது இந்திய அரசின் கட்டுப்பாட்டில் உள்ள காட்டுப் பகுதியாகும். இது 500 ஏக்கர் பரப்பளவில் அமைந்துள்ளது. இந்தப் பூங்கா எல்லா நாட்களிலும் திறந்திருக்கும். இங்கு விற்கும் செடிகளை பார்வையாளர்கள் வாங்கிச் செல்லலாம்.

உயிரினங்கள்
-----------

இங்கு அரிய வகை செடிகளையும், விலங்குகளையும் காண முடியும். இங்கு வரும் சுற்றுலாப் பயணிகள் அருகிலுள்ள கவுரிசங்கர் ஏரியில் இருந்து காட்டுப் பகுதிகளை கண்டு களிக்கலாம். இங்கு நரிகளையும், மான்களையும், கழுதைப்புலிகளையும் காணலாம். பறவை விரும்பிகள் கவுரிசங்கர் ஏரியில் நீர்ப்பறவைகளை காணலாம்.

போக்குவரத்து
------------

பாவ்நகர் பேருந்து நிறுத்தத்தில் இருந்து அடிக்கடி பேருந்துகள் வந்து செல்கின்றன. நகரத்தின் மற்ற பகுதிகளில் இயங்கும் தனியார் ஆட்டோக்களும் இங்கு வந்து செல்கின்றன.

தங்குமிடம்
----------

பூங்காவுக்கு அருகிலேயே சில தங்கும் விடுதிகள் உள்ளன.

இணையத்தளம்
----------

* குஜராத்தில் சுற்றுலா

சான்றுகள்
---------

1. 1 2  விக்டோரியா பார்க் - பாவ்நகரில் சுற்றுலாத் தலங்கள்
யாழ்ப்பாணத்தில் புழக்கத்தில் உள்ள அரிவாள்மணை ஒன்று
**அரிவாள்மணை** என்பது தமிழர் சமையலறைகளிலும், பிற இந்தியச் சமையலறைகளிலும் பயன்படுத்தப்படும் ஒரு கருவி ஆகும். இதை, **அரிவாள்**, **அருவாமணை** போன்ற பெயர்களாலும் அழைப்பதுண்டு.

பயன்பாடும் அமைப்பும்
--------------------

பொதுவாகக் காய்கறிகளை நறுக்குவதற்கும், பிற உணவுக்கான பொருட்களை வெட்டுவதற்கும் இது பயன்படுகின்றது. பெரும்பாலும் மரத்தால் செய்யப்பட்ட ஒரு ஒடுங்கிய செவ்வகவடிவான பலகையும் அதன் ஒரு முனைக்கருகில் நிலைக்குத்தான நிலையில் பொருத்தப்பட்ட இரும்பாலானதும், சுமார் ஒரு அடி நீளம் கொண்டதுமான வெட்டும் அலகும் சேர்ந்ததே அரிவாள்மணை.

மரபுவழிச் சமையல்
----------------

இதனைப் பயன்படுத்துவோர் இதை, பலகை கிடையாகவும் வெட்டும் அலகு நிலைக்குத்தாகவும் இருக்கும்படி நிலத்தில் வைத்துப் பலகை மீது இருந்துகொண்டு வெட்டுவர். மரபுவழிச் சமையல் அறைகளில் நிலத்திலிருந்தே பெரும்பாலான சமையல் வேலைகள் செய்யப்பட்டதால் இது ஒரு வசதியான கருவியாக இருந்தது.

தற்காலச் சமையல்
---------------

தற்காலச் சமையலறைகளில் நின்றுகொண்டே சமைப்பதால், அரிவாள்மணை வசதியானதாக அமைவதில்லை. இதனால் முன்னர் அரிவாள்மணை கொண்டு செய்த வேலைகளைத் தற்போது கத்தியைப் பயன்படுத்திச் செய்கின்றனர்.

இவற்றையும் பார்க்கவும்
----------------------

* துருவுபலகை

மேற்கோள்கள்
-----------

1. ↑

வெளி இணைப்புகள்
---------------

*
**செல்லப்பிள்ளா சத்யநாராயண சாஸ்திரி** (Chellapilla Satyanarayana Sastry) (1933 - 12 சனவரி 1989) செல்லப்பிள்ளா சத்யம் எனவும் அழைக்கப்படும் ஒரு இந்திய இசை இயக்குனர் ஆவார்.  இவர் 1960கள் 1980களில் தெலுங்குத் திரைப்படத்துறை மற்றும் கன்னடத் திரைப்படத்துறை ஆகியவற்றில் பணியாற்றினார். பிரபல கன்னடப் படமான *ஸ்ரீ ராமாஞ்சநேய யுத்தா* என்ற படத்தின் மூலம் இயக்குனர் எம்.நாகேஸ்வர ராவ் அவர்களால் திரைப்படங்களில் அறிமுகமானார். இவர், "ஆந்திர ஆர்.டி.பர்மன்" என்று சிறப்பாக நினைவுகூரப்படுகிறார்.  ஒரு சில பெங்காலி, போச்புரி, பாலிவுட் திரைப்படங்களுக்கும் இசையமைத்திருந்தார்.

சொந்த வாழ்க்கை
--------------

இவர் ஆந்திராவின் விஜயநகரம் மாவட்டத்தில் குணனுபுரம் கிராமத்தில் பிறந்தார். பிரபல எழுத்தாளர் இராஜஸ்ரீ மற்றும் வேறு சிலருடன் அங்கு சில நாடகங்களில் நடித்துள்ளார். பின்னர் பி. ஆதிநாராயண ராவ் , டி. வி. ராஜு ஆகியோரின் கீழ் இசைக்குழுவில் பணியாற்றிய சென்னைக்கு வந்தார் .

தொழில்
------

இவர் *சுவர்ண சுந்தரி* (1957) என்ற படத்தில் உதவி இசையமைப்பாளராக இருந்தார். முழு இசை இயக்குனராக இவரது முதல் படம் 1967ஆம் ஆண்டில் வெளியான *பாலாமனசுலு* என்ற படமாகும். இருப்பினும் 1963ஆம் ஆண்டில் என். டி. ராமராவின் *சவதி கொடுக்கு* படம் மூலம் அனைவரது கவனத்தையும் பெற்றார்.

இவரது மறக்கமுடியாத தெலுங்கு பாடல்களில் *யே திவிலோ விரிசினா பாரிஜாதாமோ*, *குன்னா மாமிடி கொம்மா மீதா*, *ஓ பங்காரு ரங்குலா சிலக்கா*, *கலிசே கல்ல லோனா*, *புச்சே புலா லோனா*, *தொலி வலேப்பே தீயானிதி,* *மதுமசா வேலலோ*, *குரிச்சிந்தி வான* போன்றவை ஒரு சில 

*சுதிகாடு* படத்தின் இசை இயக்குனர் ஸ்ரீ வசந்த் அவரது பேரன்.

இறப்பு
------

இவர், 1989 சனவரி 12 அன்று காலமானார். 2009 ஆம் ஆண்டில் அமெரிக்காவின் கலிபோர்னியாவில் தெலுங்கு மக்கள் சங்கமும், சிமாட்டா இசை நிறுவனமும் சேர்ந்து இவரது நினைவாக இசை இரவு ஒன்றை ஏற்பாடு செய்தன.

மேலும் காண்க
------------

* விஜய பாஸ்கர்
* டி. ஜி. லிங்கப்பா
* ஜி. கே. வெங்கடேசு
* இராஜன்–நாகேந்திரா
* உபேந்திர குமார்
* எம். இரங்கா ராவ்

மேற்கோள்கள்
-----------

1. ↑  "Satyam review at Chimata Music.com". 2015-09-23 அன்று மூலம் பரணிடப்பட்டது. 2021-03-10 அன்று பார்க்கப்பட்டது.
2. ↑  "Rememberring Music Director Satyam". TeluguCinema.Com. 2012-03-10 அன்று மூலம் பரணிடப்பட்டது. 2012-03-08 அன்று பார்க்கப்பட்டது.
3. ↑  "Some of the best songs of Satyam at Cineforks.com". 25 August 2009 அன்று மூலம் பரணிடப்பட்டது. 19 February 2010 அன்று பார்க்கப்பட்டது.
4. ↑  Satyam Musical night in Bayarea, CA பரணிடப்பட்டது 15 மே 2009 at the வந்தவழி இயந்திரம்

வெளி இணைப்புகள்
---------------

* ஐ.எம்.டி.பி இணையத்தளத்தில் செல்லப்பிள்ளா சத்யம்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* United States

 |
| மற்றவை | 
* Europeana

 |
**செல்லம்பட்டி** (*Chellampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது செல்லம்பட்டி ஊராட்சிக்கு உட்பட்ட ஒரு கிராமம் ஆகும்.

அமைவிடம்
--------

இந்த ஊரானது மாவட்ட தலைநகரான தருமபுரியிலிருந்து ஒரு 44 கிலோமீட்டர் தொலைவிலும், அரூரில் இருந்து 4 கிலோ மீட்டர் தொலைவிலும், மாநிலத் தலைநகரான சென்னையிலிருந்து 254 கிலோமீட்டர் தொலைவிலும் அமைந்துள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°05'12.5"N 78°30'46.8"E ஆகும்.

மக்கள் வகைப்பாடு
----------------

2011 ஆண்டைய மக்கள் கணக்கெடுப்பின்படி இந்த ஊரில் 453 குடும்பங்கள் உள்ளன. ஊரின் மொத்த மக்கள் தொகை 1737 ஆகும். இதில் 887 ஆண்களும் 850 பெண்களும் அடங்குவர் கிராமத்தின் மொத்த எழுத்தறிவு விகிதம் 59.7 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

மேற்கோள்
--------

1. ↑
2. ↑
3. ↑   1737
4. ↑

| * பா
* உ
* தொ
தருமபுரி மாவட்டம் |
| --- |
| மாவட்ட தலைமையகம் | 
* தருமபுரி

 |  |
| மாநிலம் | 
* தமிழ்நாடு

 |
| பகுதி | 
* மழநாடு

 |
| வட்டம் | 
* தருமபுரி
* அரூர்
* பாலக்கோடு
* பாப்பிரெட்டிப்பட்டி
* பென்னாகரம்
* காரிமங்கலம்
* நல்லம்பள்ளி

 |
| நகராட்சி | 
* தருமபுரி

 |
| பேரூராட்சிகள் | 
* அரூர்
* கடத்தூர்
* கம்பைநல்லூர்
* காரிமங்கலம்
* பாப்பாரப்பட்டி
* பாப்பிரெட்டிப்பட்டி
* பாலக்கோடு
* பென்னாகரம்
* பி. மல்லாபுரம்
* மாரண்டஹள்ளி

 |
| ஊராட்சி ஒன்றியங்கள் | 
* அரூர்
* ஏரியூர்
* கடத்தூர்
* காரிமங்கலம்
* தருமபுரி
* நல்லம்பள்ளி
* பாப்பிரெட்டிப்பட்டி
* பாலக்கோடு
* பென்னாகரம்
* மொரப்பூர்

 |
| மக்களவை & சட்டமன்றத் தொகுதிகள் | 
* தர்மபுரி மக்களவைத் தொகுதி
* பாலக்கோடு
* பென்னகரம்
* தருமபுரி
* பாப்பிரெட்டிப்பட்டி
* அரூர் (தனி)

 |
**புலனுணர்வு ஏற்பி** *( Sensory receptor)* என்பது ஓர் உயிரினத்தின் உட்புற அல்லது வெளிப்புற சூழலின் தூண்டலுக்கு, புலனுணர்ச்சி அமைப்பில் உள்ள ஒர் உணர்ச்சி நரம்பு துலங்கலை வெளிப்படுத்தும் செயலாகும். தூண்டலுக்கு ஏற்ற துலங்கலை வெளிப்படுத்தும் விதமாக, தூண்டல் ஏற்பட்ட அதே செல்லில் அல்லது அதற்கடுத்துள்ள ஒரு செல்லில் தரமான வினைநுட்பத்தை அல்லது செயல்திறலை உருவாக்க புலனுணர்வு ஏற்பி புலனுணர்வு நுண்ணிடைமாற்றம் மூலமாக ஒரு தொடக்கத்தை வழங்குகிறது.

மனிதனின் புலனுணர்ச்சி அமைப்பு

செயற்பாடுகள்
------------

சுவை மற்றும் மணம் ஆகியனவற்றுடன் தொடர்புடைய புலனுணர்வு ஏற்பிகள், குறிப்பிட்ட சில வேதிப்பொருட்களால் பிணைக்கப்பட்ட ஏற்பி மூலக்கூறுகளைக் கொண்டுள்ளன. மணம் சார்ந்த மூலக்கூறுகளின் மூலக்கூறு அமைப்புடன், இடைவினை நிகழ்த்துகின்ற மோப்ப ஏற்பி நரம்புகளில் உள்ள மணம் ஏற்பிகளை இதற்கு உதாரணமாகக் கூறலாம். இதைப்போலவே சுவைப் புலனுணர்வு நரம்புகளில் உள்ள சுவை மொட்டுகள் உணவில் உள்ள சுவை சார்ந்த வேதிப்பொருட்களுடன் இடைவினை நிகழ்த்த ஒரு செயல்திறலை உருவாக்குகின்றன.

தொடுவுணர்ச்சி ஏற்பி மற்றும் ஒளி ஏற்பி போன்ற மற்ற புலனுணர்வு ஏற்பிகள் உடலியக்கம் மூலம் இடைவினை நிகழ்த்துகின்றன. 
ரோடாப்சின் போன்ற சிறப்புப் புரதங்களைப் பெற்றுள்ள ஒளி ஏற்பி செல்கள் ஒளியால் தூண்டப்படும் உடலியக்க ஆற்றலை மின் அதிர்வு அறிவிப்புக் குறிகளாக மாற்றி இடைவினை நிகழ்த்துகின்றன. சிலவகை தொடுவுணர்ச்சித் தூண்டல்களுக்கு உடல்சவ்வுகள் உள்ளிழுத்து அல்லது சுருங்கி உடனடியாக துலங்கலை வெளிப்படுத்துகின்றன.

புலனுணர்வு ஏற்பியின் செயல்பாடுகளே ஒரு புலனுணர்ச்சி அமைப்பின் முதலாவது அங்கமாகும். 

தனிப்பட்ட ஒவ்வொரு வகையான புலனுணர்வு தூண்டலுக்கேற்பவும் புலனுணர்வு ஏற்பிகள் எதிர்வினையாற்றுகின்றன. புலனுணர்வு ஏற்பிகள் உணரும் தூண்டல்களின் அளவிற்கு ஏற்பவே துலங்கல்களின் அளவும் உறுதிப்படுத்தப்படுகின்றன.

புலனுணர்வைக் கடத்தத் தொடங்குவதன் மூலம் புலனுணர்வு ஏற்பியானது புலனுணர்வு வகைக்கேற்ற துலங்கலை வெளிப்படுத்துகிறது. புலனுணர்வு ஏற்பியின் தொடக்க நிலையிலிருந்து நிகர விலகலை நிறைவேற்றுகிறது. (தூண்டல் துலங்கலுக்கான உத்தேச நிலையுடன்  உயிர் இயற்பியல்  விளக்கப் படம் பார்க்கவும்).

மேற்கோள்கள்
-----------

1. ↑
2. ↑   ).

புற இணைப்புகள்
--------------

* மெஷ் *Sensory+Receptors*
* The major classes of somatic sensory receptors
புத்தர் கோயில், பெருஞ்சேரி
**புத்தர் கோயில்** தமிழ்நாட்டில் மயிலாடுதுறை மாவட்டம், பெருஞ்சேரி என்னும் ஊரில் உள்ளது. தமிழ்நாட்டில் உள்ள புத்தர் கோயில்களில் இதுவும் ஒன்றாகும்.

அமைவிடம்
--------

இக்கோயில் மயிலாடுதுறை-திருவாரூர் சாலையில் சுந்தரப்பன்சாவடியில் இருந்து கிளியனூர் செல்லும் சாலையில் 0.5 கிமீ தொலைவில் உள்ள பெருஞ்சேரியில் உள்ளது.

அமர்ந்த நிலை
------------

இங்கு 5 அடி 3 அங்குலம் உயரமுள்ள அமர்ந்த நிலையிலுள்ள புத்தர் சிலை ஒன்று உள்ளது. இதன் பீடத்தில் தமிழ் எழுத்துக் கல்வெட்டு அழிந்த நிலையில் காணப்படுகிறது. இப்போது இது இருக்கும் இடத்திலிருந்து ஒரு பர்லாங்கு தூரத்தில் உள்ள ஒரு தோப்பில் இச்சிலை முன்பு இருந்தது. வழக்கமான சுருள்முடி, தலைக்கு மேல் தீச்சுடர், நீண்ட காதுகள், மார்பின் குறுக்கில் ஆடை போன்றவை இதன் சிறப்பு அம்சங்களாகும்.

ரிஷிக்கோயில்
------------

இக்கோயில் ரிஷிக்கோயில் என்றழைக்கப்படுகிறது.

வழிபாடு
-------

இக்கோயிலில் அவ்வப்போது வழிபாடு நடத்தப்படுகிறது.  உள்ளூர் மக்கள் அவ்வப்போது விளக்கு ஏற்றி வழிபடுகின்றனர்.

மேற்கோள்கள்
-----------

1. ↑   பெருஞ்சேரி புத்தர் கோயில், தமிழிணையம், தமிழர் தகவலாற்றுப்படை
2. 1 2   புத்தர் இன்னும் சிரித்துக்கொண்டிருக்கிறார், தினமணி, 20 செப்டம்பர் 2012
3. ↑  மயிலை சீனி. வேங்கடசாமி, பௌத்தமும் தமிழும், திருநெல்வேலி தென்னிந்திய சைவ சித்தாந்த நூற்பதிப்புக்கழகம், சென்னை, 1957, ப.46
4. ↑   C.Minakshi, "Buddhism in South India", South Indian Studies-II (Ed.R.Nagaswamt, Society for Archaeological, Historical Research, Madras, 1979, p.115
5. ↑   Census of India 1961, Vol IX, Tamilnadu Par XI-D, Temples of Tamil Nadu, Vol VII (i) Thanjavur, Director of Census Operations, Tamil Nadu and Pondicherry, 1971, p.434
6. ↑   டெல்டா மாவட்டங்களில் பராமரிப்பின்றி புத்தர் சிலைகள், தினமலர், 27 ஏப்ரல் 2014
**பெயர் வினை** *(Name reaction)* என்பது வினையைக் கண்டுபிடித்தவர்கள் அல்லது மேம்படுத்தியவர்களின் பெயரால் அழைக்கப்படும் ஒரு வேதியியல் வினையாகும்.
அறியப்பட்டுள்ள பல்லாயிரக்கணக்கான வினைகளில் புகழ்பெற்ற நூற்றுக்கணக்கான வினைகள் அவற்றைக் கண்டறிந்தவர்களின் பெயரால் அழைக்கப்படுகின்றன. இத்தகைய பெயர் வினைகளுக்கு என்றே ஏராளமான புத்தகங்களும் வெளியிடப்பட்டுள்ளன. மெர்க் அட்டவணை என்ற ஒரு வேதியியல் கலைக்களஞ்சியம் பெயர் வினைகளுக்காக ஒரு இணைப்பையும் சேர்த்துள்ளது.

### வரலாறு

கரிம வேதியியல் 20 ஆம் நூற்றாண்டில் வளர்ச்சியடைந்தபோது, வேதியியலில் பயனுள்ள செயற்கைக் கண்டுபிடிப்புகளை நிகழ்த்தியவர்கள் அல்லது வளர்த்தவர்களின் பெயர்களை குறிப்பிட்ட அவ்வினையின் பெயராக அழைக்கத் தொடங்கினர். பல வினைகளில், பெயரானது ஒரு நினைவூட்டாக மட்டுமே இருந்தது.

வினைவழி முறைகளுக்கோ அல்லது ஒட்டுமொத்தமாக நிகழும் வேதிமாற்றங்களுக்கோ பெயரிட திட்டவட்டமான அணுகுமுறைகள் இருந்தாலும் (எடுத்துக்காட்டாக பன்னாட்டு தனி மற்றும் பயன்பாட்டு வேதியியல் ஒன்றியம் கடைபிடிக்கும் நிலைமாறல் பெயரிடுமுறை), பெரும் விளக்கம் கொண்ட அப்பெயர்கள் எளிதில் பயன்படுத்தும் வகையிலோ போதிய அளவு திட்டவட்டமானதாகவோ இருப்பதில்லை. எனவே நடைமுறைக்கு ஏற்றவகையில் மக்களின் பெயர்களைக் கொண்டு வேதியியல் வினைகளை அழைப்பதே திறம்பட்ட தொடர்புக்கு வழிவகுக்கின்றது.

### எடுத்துக்காட்டுகள்

நன்கு அறியப்பட்ட சில எடுத்துக்காட்டுகள்

* விட்டிக் வினை
* கிளெய்சன் ஒடுக்க வினை
* ஃபிரைடல்-கிராப்ட்ஸ் வினைகள்
* டீல்சு- ஆல்டர் வினை போன்றவை

சில வினைகளில் அவ்வாறாக வைக்கப்பட்ட பெயர்கள் உண்மையாக அவற்றைக் கண்டுபிடித்தவர்களின் பெயர்களாக இல்லை. அவ்வாறான சில எடுத்துக்காட்டுகள் 

* பும்மெரர் மறுசீராக்கல் வினை
* பின்னிக் ஆக்சிசனேற்றம்
* பிர்க் ஒடுக்கம்

மேற்கோள்கள்
-----------

|  |  |
| --- | --- |
| Search Wiktionary | விக்சனரியில் ***name reaction*** என்னும் சொல்லைப் பார்க்கவும். |

1. ↑  J. W. Suggs, J. William Suggs, Suggs. *Organic Chemistry*. Barron's, **2002**, p. 109. ISBN 0-7641-1925-7
2. ↑  Alfred Hassner, C. Stumer. *Organic syntheses based on name reactions*. Elsevier, **2002**. ISBN 0-08-043260-3
3. 1 2  Jie Jack Li. *Name Reactions: A Collection of Detailed Reaction Mechanisms*. Springer, **2003**. ISBN 3-540-40203-9
4. ↑  Bradford P. Mundy, Michael G. Ellerd, Frank G. Jr. Favaloro. *Name Reactions and Reagents in Organic Synthesis*. Wiley, **2005**. ISBN 0-471-22854-0
5. ↑  J. F. Burnett (1965). "Organic Name Reactions. A contribution to the terminology of organic chemistry, biochemistry, and theoretical organic chemistry. Helmut Krauch and Werner Kunz. Translated from the second revised German edition by John M. Harkin. Wiley, New York, 1964. xxiv + 620 pp. Illus. $16". *Science* **147** (3659): 726–727. doi:10.1126/science.147.3659.726. Bibcode: 1965Sci...147..726K.
**பொட்டாசியம் எத்தில் சேந்தேட்டு** *(Potassium ethyl xanthate)* என்பது CH3CH2OCS2K என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மம் ஆகும். கரிமக் கந்தகச் சேர்மமான இச்சேர்மம் வெளிர் மஞ்சள் நிறத்தில் தூளாகக் காணப்படுகிறது. தாதுக்களை தனித்துப் பிரிக்க கனிமவியல் துறையினர் இச்சேர்மத்தைப் பயன்படுத்துகிறார்கள். தொடர்புடைய சோடியம் எத்தில் சேந்தேட்டு போல அல்லாமல் பொட்டாசியம் எத்தில் சேந்தேட்டு ஓர் நீரிலி உப்பாக காணப்படுகிறது.

தயாரிப்பு
---------

கார்பன் டை சல்பைடு மீது அல்காக்சைடுகள் வினைபுரிவதால் சேந்தேட்டு உப்புகள் உருவாகின்றன. வினைக்குத் தேவையான அல்காக்சைடு பொட்டாசியம் ஐதராக்சைடிலிருந்து வினைநிகழும் தளத்திலேயே தயாரித்துக் கொள்ளப்படுகிறது

CH3CH2OH + CS2 + KOH → CH3CH2OCS2K + H2O.

பண்புகள்
--------

பொட்டாசியம் எத்தில் சேந்தேட்டு வெளிர் மஞ்சள் நிற தூளாகக் கிடைக்கிறது. உயர் pH நிலையில் நிலைப்புத்தன்மையோடு இருக்கும் இச்சேர்மம் 25 பாகை செல்சியசு வெப்பநிலையில் pH 9 நிலையில் விரைவாக நீராற்பகுப்பு அடைகிறது. சோடியம் வழிப்பெறுதிகளைப் போலல்லாமல் பொட்டாசியம் சேந்தேட்டு நீரிலி உப்பாக படிகமாகிறது. எனவே இச்சேர்மம் நீரை உறிஞ்சுவதில்லை.

பயன்பாடுகள்
-----------

தாமிரம், நிக்கல், வெள்ளி போன்ற தனிமங்களின் தாதுக்களைப் பிரித்தெடுக்கும் சுரங்கத் தொழிற்சாலைகளில் பொட்டாசியம் எத்தில் சேந்தேட்டு ஒரு நுரைமிதப்பு முகவராக பயன்படுத்தப்படுகிறது.  இத்தகைய மென் உலோகங்களை கரிமகந்தக ஈந்தணைவிகளுக்காக ஈர்ப்பதற்கு இம்முறை பயன்படுத்தப்படுகிறது.
ஆல்க்கைல் மற்றும் அரைல் ஆலைடுகளிலிருந்து சேந்தேட்டு எசுத்தர்களை தயாரிப்பதற்கு பொட்டாசியம் சேந்தேட்டு ஒரு பயனுள்ள வினையாக்கியாகப் பயன்படுகிறது. கரிமத் தொகுப்பு வினைகளில் இச்சேந்தேட்டுகள் பயனுள்ள இடைநிலைகளாகப் பயன்படுகின்றன .

தற்காப்பு
---------

எலிகளுக்கு வாய்வழியாகக் கொடுக்கும்போது பொட்டாசியம் சேந்தேட்டின் உயிர் கொல்லும் அளவு LD50 683 மி.கி/கி.கி ஆகும் .

மேற்கோள்கள்
-----------

1. ↑  Report 5 (1995) p. 5
2. ↑  This report gives a detailed procedure Charles C. Price and Gardner W. Stacy (1948). "p-nitrophenyl) sulfide". *Organic Syntheses* **28**: 82. . ; *Collective Volume*, **3**, p. 667
3. 1 2  Kathrin-Maria Roy (2005). "Xanthates". *Ullmann's Encyclopedia of Industrial Chemistry*.  Weinheim: Wiley-VCH. DOI:10.1002/14356007.a28\_423.
4. ↑  One of several procedures using xanthate esters: Fabien Gagosz and Samir Z. Zard (1948). "A Xanthate-Transfer Approach to α-Trifluoromethylamines". *Organic Syntheses* **84**: 32. . ; *Collective Volume*, **11**, p. 212
**செல்லமல்லா சுகுணா குமாரி** (Chellamalla Suguna Kumari) ஒரு இந்திய நாடாளுமன்ற உறுப்பினர் ஆவார். இவர் தெலங்கானா மாநிலத்தில் ஐதராபாத் தொகுதியின் நாடாளுமன்ற உறுப்பினர் ஆவார்.

தனிப்பட்ட வாழ்க்கை
------------------

செல்லமல்லா இந்தியாவின் ஆந்திரப்பிரதேச மாநிலத்தில் உள்ள ஐதராபாத்தில் 1955 ஆம் ஆண்டு பிறந்தார். இவரது தந்தையார் சி. போச்சையா ஆவார். இவர் தனது மருத்துவ இளங்கலைப் படடம் மற்றும் முதுகலைப்பட்டம் மற்றும் பிற பட்டயப் படிப்புகளை ஓசுமானியா மருத்துவக் கல்லூரியில் வெற்றிகரமாக முடித்தார். மருத்துவப் பணியை மேற்கொண்ட அவர் கூடவே சமூகப்பணியிலும் தன்னை ஈடுபடுத்திக் கொண்டார். மருத்துவர் எம். ராஜேந்திரப் பிரசாத்தை 1981 ஆம் ஆண்டில் மணம் முடித்தார். இவர்களுக்கு இரண்டு மகன்கள் உண்டு.

அரசியல் வாழ்க்கை
----------------

குமாரி பன்னிரெண்டாவது மக்களவைக்கு பெத்தபள்ளி மக்களவைத் தொகுதியிலிருந்து 1998 ஆம் ஆண்டில் தெலுங்கு தேசம் கட்சி சார்பாக தேர்ந்தெடுக்கப்பட்டார். இவர் இரண்டாவது முறையாக இதே தொகுதியிலிருந்து பதின்மூன்றாவது மக்களவைக்கு 2004 ஆம் ஆண்டில் தேர்ந்தெடுக்கப்பட்டார்.

இவர் பெட்ரோலியம் மற்றும் இரசாயணம், அரசு ஈட்டுறுதித் திட்டங்கள் மற்றும் சுகாதாரம் மற்றும் குடும்ப நலத்துறை போன்ற பல்வேறு நாடாளுமன்றக் குழுக்களின் உறுப்பினராகப் பணிபுரிந்துள்ளார்..

மேற்கோள்கள்
-----------

1. ↑  "Biography at Parliament of India". 1 June 2013 அன்று மூலம் பரணிடப்பட்டது. 26 February 2013 அன்று பார்க்கப்பட்டது.
2. ↑  "Members : Lok Sabha". *164.100.47.194*. 2020-12-04 அன்று பார்க்கப்பட்டது.
**பெயாட்டே ஷெய்ப்பே** (*Beate Zschäpe* ஜனவரி 2, 1975 புனைபெயர்கள்: சுசான் டீனெல்ற், மண்டி போல், பெய்ர்பெல் புசிலோவ்ஸ்கி) ஒரு செருமானிய வலதுசாரித் தீவிரவாதி ஆவார். இவர் தேசிய சோசலிச திரைமறைவு அமைப்பின் உறுப்பினராக நம்பப்படுபவர்.

குடும்பமும் வாழ்க்கையும்
------------------------

பெயாட்டே ஷெய்ப்பேயின் தாயார் கிழக்கு ஜெர்மனியைச் சேர்ந்தவர். தந்தையார் உருமேனியர். தாயாரும் தந்தையாரும் உருமேனியாவில், புக்காரெஸ்ற் நகரில், ஒரே வகுப்பில் பல் வைத்தியம் கற்றவர்கள். பெயாட்டே ஷெய்ப்பே தனது தந்தையை ஒரு போதும் சந்தித்ததில்லை. இவரது தந்தை 2000இல் இறக்கும் வரை இவரைத் தனது மகள் என ஏற்றுக் கொள்ளவில்லை. இவர் அடிக்கடி தனது அம்மம்மாவின் பொறுப்பிலேயே வாழ்ந்தவர். இவரது தாயார் இருதடவைகள் விவாகரத்துச் செய்து கொண்டவர். ஒவ்வொரு முறையும் தாயாரின் புதிய நட்பின் பெயரை தனது குடும்பப் பெயராகப் பெற்றுக் கொண்டவர். 15வது வயதுக்குள் தான் வாழ்ந்த நகரான யேனாவிலும், அதைச் சுற்றியுள்ள இடங்களிலுமாக 6 தடவைகள் வீடு மாற வேண்டிய சூழ்நிலைக்கு உள்ளானவர்.

கல்வியும் தொழிலும்
------------------

1982-1983இல் பெயாட்டேயின் இரண்டாவது வகுப்புப் பாடசாலை அறிக்கையின் படி இவர் நல்ல புள்ளிகளைப் பெறுவதற்கான பிரயத்தனங்களைச் செய்திருக்கிறார். ஆனாலும் இவரது கவனக்குறைவு, ஒழுங்கின்மை போன்ற காரணங்களால் இவரால் ஒரு திறமையான மாணவியாகத் திகழ முடியவில்லை. இவர் 1991 இல் தனது 15/16வது வயதில் யேனா நகரில் "யோகான் வோல்ப் காங்க் பொன் கொய்தே" பாடசாலையில் தனது பத்தாம் வகுப்பைப் படித்து முடித்த பின்னர், வேலை இல்லாதவர்களுக்கான வேலைஉருவாக்கத் திட்டத்தின் கீழ் ஒரு வர்ணம் தீட்டுபவரின் உதவியாளராகப் பணி புரியத் தொடங்கினார். அதன் பின் 1992 இலிருந்து 1996 வரை தோட்டத்தொழிற் பயிற்சியைத் தொழிற்கல்வியாகக் கற்று காய்கறி வளர்ப்பில் நிபுணர் ஆனார்.

வெளி இணைப்புகள்
---------------

மேற்கோள்கள்
-----------


1. ↑  *Die Nazi Braut – Das Geheimnis der Beate Zschäpe* ZDF தொலைக்காட்சி, செருமனி, நவம்பர் 7, 2015
2. ↑  *Beate Zschäpe - die Mutter der Terrorzelle*
3. ↑  *Schleifen und ätzen | FOCUS Magazin | Nr. 4 (2012)*
4. ↑  *Wer ist Beate Zschäpe wirklich? Uneheliches Kind als Druckmittel? www.hajofunke.wordpress.com|Lutz Bucklitsch|17.06.2014*
**பெய்லி பாலம் (Bailey bridge)** என்பது முன்னரே தயாரிக்கப்பட்ட ஒரு வகை சிறிய பாலம் ஆகும். இது இரண்டாம் உலகப் போரின்போது 1940-1941 ஆம் ஆண்டில் ஆங்கிலேயர்களால் இராணுவ பயன்பாட்டிற்காக உருவாக்கப்பட்டது. மேலும் இந்தப் பாலத்தின் மூலம் பிரிட்டன், கனடா மற்றும் அமெரிக்க இராணுவ பொறியியல் பிரிவுகள் விரிவான பயன்பாட்டைக் கண்டது. பெய்லி பாலத்தை உருவாக்குவதற்கு சிறப்பு கருவிகள் அல்லது கனரக உபகரணங்கள் தேவையில்லை. சிறியதாகவும், மெல்லியதாகவும் இருக்கும் மரம் மற்றும் எஃகு பாலத்தின் கூறுகள் சரக்கு வாகனங்களில் கொண்டு செல்லப்பட்டு, கிரேன் பயன்படுத்தாமல், கைகளாலேயே உயர்த்தப்பட்டன. பாலங்கள் தொட்டிகளை சுமக்கும் அளவுக்கு வலுவாக இருந்தன. பெய்லி பாலங்கள் கட்டிட பொறியியல் கட்டுமானத் திட்டங்களில் தொடர்ந்து பயன்படுத்தப்பட்டு வருகின்றன. மேலும் பாதசாரிகள் மற்றும் வாகன போக்குவரத்திற்கு தற்காலிக பயன்பாட்டை வழங்குகின்றன. ஒரு பெய்லி பாலம் மற்றும் அதன் கட்டுமானம் 1977 ஆம் ஆண்டில் வெளியான *ஏ பிரிட்ஜ் டூ ஃபார்* திரைப்படத்தில் முக்கியமாக இடம்பெற்றது.

வடிவமைப்பு
----------

[[படிமம்:Bailey\_bridge\_element,\_Ranville\_01\_09.jpg|வலது|thumb| பிரான்சின் கால்வாடோஸில் உள்ள ரான்வில்லில் உள்ள அருங்காட்சியகத்தில் பெய்லி பாலம்

 1943 செப்டம்பரில் இத்தாலிய இராணுவப் பொறியாளர்களால் ஒரு பெய்லி பாலம் கட்டப்படுகிறது 
1975 இல் மிக நீளமான பெய்லி பாலம் சேவைக்கு வந்தது. இந்த 788 மீட்டர் (2,585 அடி) நிளம் கொண்ட இந்த இருவழிப் பாலம் ஆஸ்திரேலியாவின் ஹோபார்ட்டில் உள்ள தெர்வென்ட் ஆற்றைக் கடந்தது. 1977 அக்டோபர் 8, அன்று டாஸ்மன் பாலத்தின் புனரமைப்பு நிறைவடையும் வரை பெய்லி பாலம் பயன்பாட்டில் இருந்தது.  பெய்லி பாலங்கள் உலகம் முழுவதும் வழக்கமான பயன்பாட்டில் உள்ளன.  2018 ஆம் ஆண்டில், இந்திய ராணுவம் மும்பையில் உள்ள பயணிகள் இரயில் நிலையமான எல்பின்ஸ்டோன் சாலையிலும், கர்ரே சாலை மற்றும் அம்பிவிலியிலும் மூன்று புதிய தடங்களை அமைத்தது. சில மாதங்களுக்கு முன்னர் ஏற்பட்ட 2017 ,மும்பை கூட்ட நெரிசலுக்கு மாற்றாக இவை விரைவாக அமைக்கப்பட்டன. கூட்ட நெரிசலில் 22 பேர் இறந்தனர்.

குறிப்புகள்
-----------

1. ↑  "Feature Article - The Tasman bridge (Feature Article)". *Tasmanian Year Book, 2000* (ஆங்கிலம்). 2002-09-13. 2018-11-02 அன்று பார்க்கப்பட்டது.
2. ↑  "Twin Bailey bridges to fill the gap". *www.telegraphindia.com* (ஆங்கிலம்). 2018-11-02 அன்று பார்க்கப்பட்டது.
3. ↑  "Built by the Army, Elphinstone Road foot-overbridge inaugurated by a flower vendor". *தி டைம்ஸ் ஆஃப் இந்தியா*. 27 February 2018. .

வெளி இணைப்புகள்
---------------

விக்கிமீடியா பொதுவகத்தில்,  
 ***Bailey bridge***   
என்பதின் ஊடகங்கள் உள்ளன. 

* Bailey Bridges in New Zealand
* Animated build of a modern Mabey Compact 200 Bridge (similar to the original Bailey Bridge)
* US Army Field Manual FM5-277 Dated 9 May 1986.
**பெரகமன்னா** (*Perakamanna*) இந்திய நாட்டின் கேரள மாநிலம் மலப்புரம் மாவட்டத்தில் உள்ள ஒரு கிராமம்.

மக்கள்தொகையியல்
---------------

2001 ஆம் ஆண்டு இந்திய மக்கள் தொகை கணக்கெடுப்பின் படி, பெரகமன்னாவில் 8358 ஆண்கள் மற்றும் 8721 பெண்கள் ஆக மொத்தம் 17079 மக்கள் உள்ளனர்.

போக்குவரத்து
------------

பெரகமன்னா கிராமம் மேற்கில் ஃபெரோக் நகரம் மற்றும் கிழக்கில் நிலம்பூர் நகரம் வழியாக இந்தியாவின் பிற பகுதிகளுடன் இணைகிறது. தேசிய நெடுஞ்சாலை எண்.66 புளிக்கல் வழியாக செல்கிறது. வடக்குப் பகுதி கோவா மற்றும் மும்பை நகரங்கள் உடன் இணைகிறது.தெற்குப் பகுதி கொச்சி மற்றும் திருவனந்தபுரம் உடன் இணைக்கிறது. மாநில நெடுஞ்சாலை எண்.28 நிலம்பூரில் இருந்து தொடங்கி ஊட்டி, மைசூர் மற்றும் பெங்களூரு நெடுஞ்சாலைகள்.12,29 மற்றும் 181 வழியாக இணைக்கிறது.அருகிலுள்ள விமான நிலையம் கோழிக்கோடு பன்னாட்டு வானூர்தி நிலையம். அருகிலுள்ள பெரிய ரயில் நிலையம் ஃபெரோக் என்ற இடத்தில் உள்ளது.

மேற்கோள்கள்
-----------

1. 1 2  "Census of India : Villages with population 5000 & above". Registrar General & Census Commissioner, India. 2008-12-10 அன்று பார்க்கப்பட்டது.
டத்தோ பென்தாரா செத்தியா **நிக் அப்துல் அசிஸ் நிக் மாட்** (*Nik Abdul Aziz bin Nik Mat*, 10 ஜனவரி 1931 - 12 பிப்ரவரி 2015) ஒரு முன்னாள் மலேசிய அரசியல்வாதி, முஸ்லீம் ஆன்மிக அறிஞர், மலேசிய கிளாந்தான் மாநில முதல்வர் மற்றும் மலேசிய இஸ்லாமிய கட்சி (பாஸ்) ஆன்மீகத் தலைவர் ஆவார். "டோக் குரு" நிக் அசிஸ் அவரது பிரபலமான புனைபெயர் ஆகும். இவர் தமிழ், அரபு, உருது மொழியில் சரளமாக உரையாட வல்லவர். இவர் மலேசியத் தமிழர்கள் மத்தியில் மிகப் பிரபலம் ஆன அரசியல்வாதி ஆவார்.

ஆரம்ப வாழ்க்கை
--------------

நிக் அப்துல் அசிஸ் கிளந்தான் மாநில புலாவ் மலாக்காவில் 1931 ல் பிறந்தார். அவர் இந்தியாவின் உத்தர பிரதேசத்தில், தமது பட்டப்படிப்பை பெற்றார். அதன் பின் எகிப்தில் தனது மேல் படிப்பை மேற்கொன்டார். எகிப்தில் இருந்து மலேசியா வந்த இவர் மத ஆசிரியராக தனது வாழ்க்கையைத் தொடங்கினார்.

அரசியல் வாழ்க்கை
----------------

நிக் அசிஸ் மலேசிய இசுலாமிய கட்சியில் 1967 ல் இணைந்தார். அதே ஆண்டில் அவர் நாடாளுமன்றத் தொகுதியில் போட்டியிட்டு வெற்றி பெற்றார்,

பின் 1986 ஆம் ஆண்டு கிளந்தான் மாநில மாநில பாஸ் ஆணையர்.மத்திய அரசியலில் இருந்து சில காலம் ஒதுங்கி இருந்த இவர் பிறகு,1986 மலேசியப் பொதுத் தேர்தலில் கிளந்தான் மாநில சட்டமன்றத்தில் ஒரு தொகுதியில் வெற்றி பெற்றார். 1990 மலேசிய பொதுத் தேர்தலில் கிளந்தான் மாநில சட்டமன்றத்தில் மீன்டும் வெற்றி பெற்று, கிளந்தான் மாநில முதல்வர் ஆனார். பின் அடுத்தடுத்து நடை பெற்ற தேர்தலில் வெற்றி பெற்று, ஐந்து முறை தொடர்ந்து முதல்வர் ஆனார்.

அரசியலில் இருந்து ஓய்வு
-----------------------

2013 மலேசியப் பொதுத் தேர்தலில் கிளந்தான் மாநில சட்டமன்றத்தில் மீண்டும் வெற்றி பெற்றாலும் உடல் நலக் குறைவால் கிளந்தான் மாநில முதல்வர் ஆக இவர் மறுத்து விட்டார்.

இறப்பு
------

நிக் அசிஸ் 2012 பிப்ரவரி 12 இரவு 9:40 மணிக்கு புலாவ் மலாக்காவில் உள்ள அவரது இல்லத்தில் காலமானார்.

மேற்கோள்கள்
-----------

1. ↑  Zulkifli Sulong (3 சூலை 2010). "Meet Nik Aziz's brother, the teacher with a dream". Harakah.. பார்த்த நாள்: 4 சூலை 2010. 
[*தொடர்பிழந்த இணைப்பு*]
2. ↑  "நிக் அசிஸ் காலமானார்.". *semparuthi.com*. 13 பெப்ரவரி 2015.. பார்த்த நாள்: 13 பெப்ரவரி 2015.
குல்லை மலர் வெண்மையானது. கோடைக்காலத்தில் பூக்கும். ஆண்களும் பெண்களும் இதனைத் தனியாகக் கட்டியும் வேறு சில மலர்களோடு சேர்த்துக் கட்டிடியும் அணிந்துகொள்வர்.  இந்த மலர் பற்றிச் சங்கப்பாடல்கள் தரும் செய்திகள் இவை.

குல்லை வெண்ணிற மலர்
விறலியரின் பற்கள் பனைநுங்கு போல வெண்மையாக இருந்தனவாம். அந்தப் பற்களைப் போல குல்லைப் பூக்கள் முல்லைநிலத்தில் பூத்துக்கிடந்தனவாம். 
வையை ஆற்றில் வந்த மலர்களில் ஒன்று குல்லை. 
கோடையில் பூக்கும்
வெயிலின் கொடுமையால் குல்லைப்பூ கரிந்துபோயிற்றாம். ‘கோடெரி’ என்னும்பூ நைந்துபோயிற்றாம். 
மகளிர் கூந்தலில் சூடும் பூ
முருகனின் ஆறு படைவீடுகளில் ஒன்று குன்றுதோறாடல். குன்றத்தில் முருகனுக்காகக் குரவைக்கூத்து ஆடும் மகளிர் குல்லைப்பூவை வைத்துக் கூந்தலை முடித்திருந்தனராம். 
ஆண்கள் மாலையில் சேர்த்துக் கட்டப்பட்டிருக்கும் பூ
தினைப்புனம் காக்கச் சென்ற ஒருத்தி கிளிகள் தினைக்கதிர்களைக் கிள்ளிச்செல்வதை ஓட்டவில்லையாம். அவள் தன்னைக் கவர்ந்தவனைப் பற்றி எண்ணிக்கொண்டிருந்தாளாம். அவன் குல்லை, குளவி, கூதளம், குவளை, இல்லம் என்னும் மலர்களால் தொடுத்த மாலை அணிந்திருந்தானாம். 
ஏறு தழுவும் பொதுவர் சூடிக்கொண்ட பூக்களில் ஒன்று குல்லை. (பிற: கொன்றை, காயா, வெட்சி, பிடவம், தளவம், குருந்து, கோடல், பாங்கர்) 
வடுகர் கண்ணியாகக் கட்டித் தலையில் சூடிக்கொள்வர்.
சங்ககால வடுகர் குல்லைப்பூக் கண்ணியை தலையில் சூடிக்கொள்வார்களாம். அவர்களோடு போரிட்டு வென்ற ‘கட்டி’ என்னும் அரசன் நாட்டுக்கு அப்பால் தமிழ் அல்லாத மொழி பேசும் மக்கள் வாழ்ந்தனராம்.

இவற்றையும் காண்க
----------------

சங்ககால மலர்கள்

அடிக்குறிப்பு
-------------

1. ↑  குல்லை மலரைப் புனத்துளசி என்கின்றனர். இது சூடும் பூ அன்மையானும், வெணமை நிறம் அன்மையானும் புனத்துளசியாகக் கொள்ள முடியவில்லை.
2. ↑  சிறுபானாற்றுப்படை 29
3. ↑  பரிபாடல் 12-79
4. ↑  பொருநராற்றுப்படை 234
5. ↑  திருமுருகாற்றுப்படை 201
6. ↑  நற்றிணை 376-5
7. ↑  கலித்தொகை 103-3
8. ↑  குல்லைக் கண்ணி வடுகர் முனையது வல்வேல் கட்டி நன்னாட்டு உம்பர் மொழிபெயர் தேஎம் - குறுந்தொகை 11-5
**செல்யூக்** (*Seljuk*, துருக்கிய மொழி: *Selçuk*, பாரசீக மொழி: سلجوق‎; இறப்பு அண். 1038) தனது பெயரால் அழைக்கப்படும் செல்யூக் துருக்கியரின் நாயகன் ஆவார். *தெமுர் யாலிக்* ("இரும்பு வில்லுடைய" எனப் பொருள்படும்) என்ற கடைசிப்பெயருடைய டோகாக் ஒருவருக்கு மகனாகப் பிறந்தார். இவர் ஓகுசு துருக்கியரின் கினிக் இனத் தலைவராகவோ முக்கிய நபராகவோ இருந்திருக்கலாம். ஏரல் மற்றும் காசுப்பியன் கடல்களுக்கு இடையே வாழ்ந்த ஒன்பது இனங்களின் கூட்டான டோகுசு-ஓகுசு இனத்திலிருந்து 985இல் செல்யூக் இனம் பிரிந்தது. தற்கால தென்-மத்திய கசக்ஸ்தானின் கிசைல் ஓர்டா அருகே சிர் தர்யா ஆற்றின் வலது கரையில் குடியேறினர். இங்கு, செல்யூக் இசுலாம் சமயத்தைத் தழுவினார்.

இவரது மகன்களின் விவிலியப் பெயர்களைக் கொண்டு — மிக்கைல் (*Michael*), இசுரைல் (*Israel*), மூசா (*Moses*), யூனிசு (*Jonah*) — இவரது முன்னாள் சமயம் கசர் யூதமாகவோ நெசுடோரியன் கிறித்தவமாகவோ இருந்திருக்கலாம். சில சான்றுகளின்படி செல்யூக் கசார் படையில் தளபதியாக தனது பணிவாழ்வைத் துவங்கியிருக்கலாம். 

மிக்கைலின் மகன்கள் துக்ருல்லும் காக்ரியும் செல்யூக் பேரரசை குராசனுக்கு மாற்றினர். செல்யூக்கள் உள்ளூர் முஸ்லிம்களை கொள்ளையடிப்பதை கசுனவிடு தடுத்ததால் மே 23, 1040இல் டண்டனகான் சண்டை மூண்டது. இதில் வென்ற செல்யூக்குகள் குரசானின் தலைவர்களாயினர். அவர்களது ஆட்சி ஈரான் வரை பரவியது. 1055இல் துக்ருல் தனது ஆட்சியை பக்தாத் வரை விரிவுபடுத்தி அப்பாசியக் கலீபகத்தை வென்றான்; அங்கு இவனுக்கு *சுல்தான்* என்ற பட்டம் வழங்கப்பட்டது. முந்தைய ஆட்சியாளர்களுக்கும் இந்தப் பட்டம் வழங்கப்பட்டிருக்கலாம்;ஆனால் செல்யூக்கியர்களே இந்தப் பட்டதை தங்கள் காசுகளில் பதிந்தவர்களாவர்.

மரபு
----

செல்யூக் காலத்திலிருந்து துருக்கிய மக்கள் செல்யூக் என்பதை தங்கள் முதல் பெயராகக் கொள்வது பரவலாக உள்ளது.

மேற்சான்றுகள்
-------------

1. ↑  Golden, Peter B. *Central Asia in World History*, (Oxford University Press, New York, 2011), 74.
2. ↑  *The Political and Dynastic History of the Iranian World*, C.E. Bosworth, **The Cambridge History of Iran:The Saljuq and Mongol Periods**, Vol.5, ed. J. A. Boyle, (Cambridge University Press, 1968), 16.
3. ↑  Michael Adas, *Agricultural and Pastoral Societies in Ancient and Classical History*, (Temple University Press, 2001), 99.
4. ↑  Brook 74; Dunlop *passim*.
5. ↑  Rice 18-19.
6. ↑  Findley 68.

உசாத்துணைகள்
------------

* Brook, Kevin Alan. *The Jews of Khazaria.* 2nd ed. Rowman & Littlefield Publishers, Inc, 2006.
* Dunlop, D.M. "The Khazars." *The Dark Ages: Jews in Christian Europe, 711-1096*. 1966.
* Findley, Carter Vaughn. *The Turks in World History*, pp. 68, 2005, Oxford University Press
* Grousset, Rene. *The Empire of the Steppes* Rutgers University Press, 1970.
* Rice, Tamara Talbot. *The Seljuks in அனத்தோலியா.* Thames and Hudson, London, 1961.
* Golden, Peter B. "Central Asia in World History". Oxford University Press, New York, 2011.
**பெரகத் வர்கீசு பெஞ்சமின்** (*Perakath Verghese Benjamin*) என்பவர் இந்திய மருத்துவர் மற்றும் மருத்துவ எழுத்தாளர் ஆவார். இவர் தென்னிந்திய மாநிலமான கேரளாவில் செயின்ட் தாமஸ் கிறிஸ்தவ குடும்பத்தில் பிறந்தவர். பெஞ்சமின் இந்திய அரசாங்கத்தின் முன்னாள் காசநோய் ஆலோசகர் மற்றும் இந்தியக் காசநோய் சங்கத்தின் தொழில்நுட்ப ஆலோசகர் ஆவார். *இந்தியன் ஜர்னல் ஆஃப்* *டியூபர்குலோசிசு* நிறுவன ஆசிரியராகவும் பணியாற்றி உள்ளார். சுதந்திரத்திற்குப் பிந்தைய காலத்தில் காசநோய்க்கு எதிரான போராட்டத்தில் இந்திய அரசின் முயற்சிகளை, *இந்தியாவின் காசநோய்க்கு எதிரான போராட்டம் - 1956* என்ற புத்தகத்தில் விவரித்துள்ளார். இந்திய அரசு 1955ஆம் ஆண்டு மருத்துவத் துறையில் இவர் ஆற்றிய பங்களிப்பிற்காக பத்மசிறீ விருதை வழங்கி கௌரவித்தது. கேரள மாநிலத்திலிருந்து இந்த விருதை வென்ற முதல் நபர் இவர்தான்.

மேலும் பார்க்கவும்
------------------

* காச நோய்

மேற்கோள்கள்
-----------

1. 1 2  "Med India" (PDF). Government of India. 2015. April 1, 2015 அன்று பார்க்கப்பட்டது.
[*தொடர்பிழந்த இணைப்பு*]
2. ↑  "TBASS". TBASS. 2015. April 1, 2015 அன்று பார்க்கப்பட்டது.
3. ↑   *Indian Journal of Tuberculosis*. Elsevier. .
4. ↑   *India's Fight Against Tuberculosis - 1956*. Diocesan Press, Madras. .
5. ↑  "Padma Shri" (PDF). Padma Shri. 2015. அக்டோபர் 19, 2017 அன்று மூலம் (PDF) பரணிடப்பட்டது. November 11, 2014 அன்று பார்க்கப்பட்டது.

மேலும் படிக்க
-------------

* Dr. P. V. Benjamin (1956). *India's Fight Against Tuberculosis - 1956*. Diocesan Press, Madras.
**பெய்லி அற்புத மாம்பழம்** (*Bailey's Marvel*) என்பது தென்மேற்கு புளோரிடாவில் தோன்றிய இடைக்கால மாம்பழ வகைகளுள் ஒன்று.

 புளோரிடாவின் பொக்கேலியாவில் பெய்லி அற்புத மாமரம்

வரலாறு
------

 பெய்லியின் அற்புதம் (இடது) அடால்போ (வலது) 
1940களில் அசல் மரமானது புளோரிடாவின் பைன் தீவில் பெய்லி சகோதரர்களின் தோட்டத்தில் பயிரிடப்பட்ட 'ஹேடன்' மாம்பழ விதைகளிலிருந்து தோற்றுவிக்கப்பட்டது. இது 2005ஆம் ஆண்டு வம்சாவளி பகுப்பாய்வின்படி, பெய்லியின் அற்புதம், ஹேடனுக்கும் பம்பாய்க்கும் இடையில் கலப்புச் செய்து தோற்றுவிக்கப்பட்டதாக மதிப்பிடப்பட்டுள்ளது.  இந்த வகை வணிக சாகுபடியாக மாறவில்லை என்றாலும் பிரபலமான வகையாக மாறியது.

புளோரிடாவின் மியாமியில் உள்ள யு.எஸ்.டி.ஏவின் ஜெர்ம்ப்ளாசம் களஞ்சியத்தின் சேகரிப்பில் பெய்லியின் அற்புதம் மரங்கள் நடப்பட்டுள்ளன. புளோரிடாவின் ஹோம்ஸ்டெட்டில் உள்ள புளோரிடா பல்கலைக்கழக வெப்பமண்டல ஆராய்ச்சி மற்றும் கல்வி மையம்  மற்றும் மியாமி-டேட் பழம் மற்றும் மசாலா பூங்காவிலும் நடப்பட்டுள்ளன. அசல் மரம் இன்னும் பைன் தீவில் நிற்கிறது.

விளக்கம்
--------

இந்த பழம் இதன் பெற்றோர் 'ஹேடனை' ஒத்ததாகக் காணப்படுகிறது. மேலும் நாரற்ற சதையுடன் கூடியது. சராசரியாக ஒரு பவுண்டு எடையுடன் மோனோஎம்ப்ரியோனிக் விதையுடன் உள்ளது. இது புளோரிடாவில் ஜூலை முதல் ஆகஸ்ட் நடுப்பகுதி வரை காய்க்கின்றது. மேலும் இது இங்குப் பருவகால சாகுபடியாகும். 

மரங்கள் மிதமான வீரியமுள்ளன, பிற வகைகளை விடச் சற்று அதிகமாகக் குளிரினைத் தாங்கக்கூடியவை.

மேற்கோள்கள்
-----------

1. ↑  Cecile T. Olano; Raymond J. Schnell; Wilber E. Quintanilla; Richard J. Campbell (2005). *Pedigree analysis of Florida mango cultivars*. Proc. Fla. State Hort. Soc. பக். 192–197. .
2. ↑   USDA, ARS, National Genetic Resources Program. Germplasm Resources Information Network - (GRIN). [Online Database] National Germplasm Resources Laboratory, Beltsville, Maryland.
3. ↑   பரணிடப்பட்டது 2018-04-08 at the வந்தவழி இயந்திரம் Page 2, #6
4. ↑  "Archived copy". 2010-07-11 அன்று மூலம் பரணிடப்பட்டது. 2010-11-14 அன்று பார்க்கப்பட்டது.CS1 maint: archived copy as title (link)
5. ↑  "Archived copy". 2010-12-02 அன்று மூலம் பரணிடப்பட்டது. 2012-10-31 அன்று பார்க்கப்பட்டது.CS1 maint: archived copy as title (link)
நிகோலாய் இமானுவேல்
**நிகோலாய் மார்க்கோவிச் இமானுவேல்** *(Nikolay Markovich Emanuel)* (உருசியம்: Николай Маркович Эмануэль) என்பவர் அக்டோபர் 1, 1915 - டிசம்பர் 7, 1984 வரையிலான காலத்தில் வாழ்ந்த ஒரு உருசிய வேதியியலாளர் ஆவார். வேதி வினைவேகவியல் மற்றும் வேதி வினைகளின் விசையியல் ஆகிய பிரிவுகளில் இவர் முக்கிய நிபுணராக இருந்தார். 1944 முதல் மாசுகோ மாநில பல்கலைக்கழகத்தில் விரிவுரையாளாராக பணிபுரிந்த இவர், 1950 ஆம் ஆண்டில் முழுமையாக ஒரு பேராசிரியராக நியமிக்கப்பட்டார். 1958 ஆம் ஆண்டில் பல்கலைக் கழகத்துடன் இணைந்த அறிவியல் கழகத்தில் உறுப்பினராக இருந்தார். 1966 ஆம் ஆண்டில் சோவியத் அறிவியல் கழகத்தில் முழு உறுப்பினரானார். 1974 இல் இவர் இராயல் சுவீடிய அறிவியல் கழகத்தில் ஒரு வெளிநாட்டு உறுப்பினராக தேர்ந்தெடுக்கப்பட்டார். மரணத்திற்குப் பின்னர் மாசுகோவில் அடக்கம் செய்யப்பட்டார்.

மேற்கோள்கள்
-----------

* Yuri Uzikov (2007-12-12). "Portrait on a Postage Stamp". Bashvest. 2011-07-22 அன்று மூலம் பரணிடப்பட்டது. 2017-10-08 அன்று பார்க்கப்பட்டது.
* "RUSSIAN ACADEMY OF SCIENCESN.M. EMANUEL INSTITUTE OF BIOCHEMICAL PHYSICS" (PDF). 2018-09-20 அன்று மூலம் (PDF) பரணிடப்பட்டது. 2017-10-08 அன்று பார்க்கப்பட்டது.
* "State medal recipient" (Russian).CS1 maint: Unrecognized language (link)
ரெய்க்ஸ்வியர் கொடி (1921–1935).
**ரெய்க்ஸ்வியர்** About this soundReichswehr (உதவி·தகவல்) என்ற பெயரில் 1919 முதல் 1935 வரை இயங்கிய ஜெர்மனியின் தேசிய இராணுவம் அழைக்கப்பட்டது. அதன் பின் வியர்மாக்ட் எனப் பெயர்மாற்றப்பட்டது.

முதல் உலகப்போரின் முடிவில் ஜெர்மன் பேரரசு (German Empire) முற்றிலுமாக சிதையுண்டது. பலர் தங்கள் இருப்பிடங்களை தாங்களே அமைத்துக்கொள்ளும் நிலைமைக்குத் தள்ளப்பட்டனர். பலர் தொண்டர்ப் படைப்பிரிவு (Free Corps) என்று ஒன்றை தொண்டு அமைப்பாக அமைத்து அதன் மூலம் புரட்சிகளில் ஈடுபட்டனர். புதியதாக அமைந்த வெய்மர் குடியரசுக்கு இராணுவ அமைப்புத் தேவைப்பட்டது. மார்ச் 6, 1919 இல் சட்டவரைவின் மூலம் *ரெய்க்ஸ்வியர்* என்ற இவ்வமைப்பு உருவாக்கப்பட்டு இரண்டுப் பிரிவாக *ரெய்க்சீர்* மற்றும் ரெய்க்மெரைன் பிரிக்கப்பட்டது. ரெய்க்சீரில் 4 இலட்சம் வீரர்கள் சேர்க்கப்பட்டனர்.

செப்டம்பர் 30, 1919 இல் இவ்வமைப்பு இடைக்கால இராணுவப்பிரிவாக செயல்பட்டது. ஜனவரி 1, 1921 இல் இந்த இராணுவ அமைப்பு கலைக்கப்பட்டு வெர்செய்ல் உடன்படிக்கை]யின்படி (1 இலட்சம் வீரர்களே இருக்க உடன்படிக்கை அனுமதித்தது) *ரெய்க்ஸ்வியர்* அதிகாரப்பூர்வமாக அமைக்கப்பட்டது.

இது இரண்டு படைப்பிரிவை உள்ளடக்கியதாக உருவாக்கப்பட்டது.

1. 7 காலாட்படைப் பிரிவை (Infantry Division) கொண்டது.
2. குதிரைப்படைப் (Cavalry) பிரிவு.

மற்றப் பிரிவுகளான ரெய்க்மெரைன், *கடற் படை*, *படைக்கலன்கள்* போன்ற பிரிவுகள் விலக்கிக்கொள்ளப்பட்டது. 1933 முதல் 1934 வரையில் இட்லர் ஜெர்மனியின் வேந்தரான காலத்தில் இப்படைப்பிரிவின் அதிகாரம் நாசிகளின் கைகளுக்குக் கிடைக்கும் வகையில் நீள் கத்திகளுடைய இரவு என்ற இரகசிய நிகழ்வு ஸ்ட்ரோமப்டேலுங் (எஸ் ஏ) தலைவர் எர்னஸ்ட் ரோம் எனபவருக்கு எதிராக நடத்தப்பட்டு அதன் முடிவில் எர்னஸ்ட் ரோம் மற்றும் பலர் கொல்லப்பட்டனர். அதன் பின் 1935 ல் இது விய்ர்மாக்ட் எனப் பெயர் மாற்றம் பெற்று மக்களால் அறியப்பட்டது.
**கனகசபை** என்பது ஒரு தமிழ் ஆண் இயற்பெயர் ஆகும். தமிழ் பாரம்பரியம் காரணமாக இது ஆண்களுக்கும் பெண்களுக்கும் ஒரு குடும்பப்பெயராகவும் இருக்கலாம்.

கனகசபை என்பது இந்தியாவின் தமிழ்நாட்டின் சிதம்பரத்தில் உள்ள சைவ சமயக் கடவுளான சிவன் கோவிலில் உள்ள அவையின் தமிழ் பெயர். இந்த கோவிலில் பிரதான தெய்வமானவர் நடனமாடும் வடிவத்தில் உள்ளார். இவர் பொதுவாக நடராசர் என்று அழைக்கப்படுகிறார். *கனகசபை* என்பது இரண்டு தமிழ் சொற்களின் கலவையாகும், கனகம் என்றால் தங்கம் என்றும் *சபை* என்றால் அவை என்றும் பொருளாகும். இந்த தெய்வத்தின் சிலை வடிவம் பாரம்பரிய இந்திய நடன வடிவங்களில் ஒன்றான பரதநாட்டியம் நிகழ்த்துவதாக நம்பப்படுவதால், தங்கத்தால் ஆன அவை என்ற பொருளில், கனகசபை என்று அழைக்கப்படுகிறது. சிதம்பரம் கோயிலுக்கு கனகசபை என்ற பாரம்பரிய பெயரும் உண்டு. இது *பொன்னம்பலம்* என்ற தமிழ்ப் பெயரின் சமசுகிருதமயமாக்கப் பெயராகும்.

குறிப்பிடத்தக்க நபர்கள்
-----------------------

### இயற்பெயர்

* அம்பலவாணர் கனகசபை (1856-1927), இலங்கை வழக்கறிஞர்
* ஆர். கனகசபை பிள்ளை, இந்திய அரசியல்வாதி
* வி. கனகசபைப் பிள்ளை (1855-1906) ஒரு தமிழறிஞர்
* கனகசபை சிவகுருநாதன் (1920-2003) பல்துறை எழுத்தாளரும், சமூக சேவையாளரும்.
* த. கனகசபை தமிழக எழுத்தாளர்

### குடும்ப பெயர்

* கனகசபை குணாலன் (பிறப்பு 1942), சிங்கப்பூர் விளையாட்டு வீரர்
* திலோராஜ் கனகசபை (பிறப்பு 1955) இலங்கை பாதிரியார்
* கனகசபை கணேசலிங்கம் (1938-2006), இலங்கை அரசியல்வாதி
* கனகசபை பத்மநாதன் (1948-2009), இலங்கை அரசியல்வாதி
* தன்மன்பிள்ளை கனகசபை (பிறப்பு 1939), இலங்கை அரசியல்வாதி
* கனகசபை குணரத்தினம் (1917-1989) இலங்கைத் திரைப்படத் தயாரிப்பாளரும், விநியோகத்தரும்


|  |  |
| --- | --- |
| Disambiguation icon |  இது ஒரே தலைப்பில் அமையும் கட்டுரைகளைப் பட்டியலிடும் பக்கவழி நெறிப்படுத்துதல் பக்கமாகும்.  ஏதேனும் ஓர் உள்ளிணைப்பு உங்களை இங்கு இட்டு வந்திருந்தால், அவ்விணைப்பைக் குறித்த பக்கத்தை நேரடியாகச் சுட்டுமாறு மாற்றியமைக்கலாம். |
**கனககிரி** *(Kanakagiri)* இந்திய வரலாற்று தளமான கனகச்சலபதி கோயில் அமைந்துள்ள ஊராகும். இதை சுவர்ணகிரி என்ற பெயராலும் அழைப்பார்கள்.

புவியியல்
---------

கர்நாடக மாநிலத்தின் கங்காவதி நகருக்கு வடமேற்கே 20 கி.மீ தொலைவில் உள்ள கொப்பள் மாவட்டத்தில் கனககிரி அமைந்துள்ளது.

கோயில்
------

கனகச்சலபதி கோயில் கனகிரியின் நாயக்கர்களால் கட்டப்பட்டது. கோயிலின் அரங்குகள் மற்றும் தூண்கள் விசயநகர காலத்திலிருந்து வந்த தென்னிந்திய கட்டிடக்கலைக்கு ஒரு தனித்துவமான எடுத்துக்காட்டுகளாகும். இங்குள்ள கோபுரங்கள் மற்றும் சுவர்கள் சிற்பங்களால் அலங்கரிக்கப்பட்டுள்ளன. கறுப்பு மெருகூட்டப்பட்ட கல், அரைச்சாந்து மாதிரிகளில் ராசா மற்றும் ராணி சிலைகளும் புராணகால உருவங்களின் மரச் சிலைகளும் இந்த அலங்காரத்தில் இடம்பெற்றுள்ளன. 
இங்குள்ள கனககிரி சமண தீர்த்தம் என்பது 5 அல்லது 6 ஆம் நூற்றாண்டில் மேற்கு கங்கை வம்சத்தால் கட்டப்பட்ட சமண கோவிலின் ஒரு வளாகமாகும்.
வெங்கடப்ப நாயக் கட்டிய அரசர்களில் குளியல் குளம் கனகிரியின் புறநகரில் கட்டப்பட்டுள்ளது.

கோட்டை
------

கனககிரியிலிருந்து 20 கி.மீ தொலைவில் உள்ள ஏமகுத்தா கோட்டை கந்துகலி குமார ராமாவின் கம்மடதுர்கா கோட்டைக்கு அடுத்ததாக உள்ளது. இந்த கோட்டை 14 ஆம் நூற்றாண்டில் கட்டப்பட்ட்தாகும். இந்த கோட்டையில் தசரா கொண்டாடும் துர்கா தேவியின் கோயில் உள்ளது.

உற்சவம்
-------

கோயிலுடன் தொடர்புடைய கனககிரி உற்சவம் ஒவ்வோர் ஆண்டும் பங்குனி மாதத்தில் இங்கு நடைபெறுகிறது.

இவற்றையும் காண்க
----------------

* விஜயநகரப் பேரரசு
* விஜயநகரக் கட்டிடக்கலை
* மௌரியப் பேரரசு
* அம்பி (கர்நாடகம்)
* கங்காவதி, கர்நாடகா
* கொப்பள்
* கருநாடகம்

மேற்கோள்கள்
-----------

1. ↑  "Who cares for Kanakagiri..." 2012-09-10 அன்று பார்க்கப்பட்டது.
2. ↑  "Tourism, Kanakagiri". 4 July 2013 அன்று மூலம் பரணிடப்பட்டது. 2012-09-10 அன்று பார்க்கப்பட்டது.
3. ↑  "Safe sanctuary". 2014-02-22 அன்று மூலம் பரணிடப்பட்டது. 2012-09-10 அன்று பார்க்கப்பட்டது.
**கந்தையா கனகரத்தினம்** (*Kandiah Kanagaratnam*, 28 சூலை 1892 - அக்டோபர் 3, 1962) இலங்கைத் தமிழ் அரசியல்வாதி ஆவார். இவர் நாடாளுமன்ற உறுப்பினராகவும், நாடாளுமன்ற செயலாளராகவும் இருந்தவர்.

ஆரம்ப வாழ்க்கை
--------------

கனகரத்தினம் இலங்கையின் வடக்கே வட்டுக்கோட்டையில் கந்தையா. செல்லம்மா ஆகியோருக்கு 1892 சூலை 28 இல் (ஆடி 28) பிறந்தார்.

அரசுப் பணி
----------

கனகரத்தினம் 1911 இல் அரசு எழுத்தர் பணியில் இணைந்தார். 1925 இல் தலைமைக் கணக்காய்வுப் பரிசோதகரானார். பின்னர் இவர் பிரதிக் கணக்காய்வாளர் நாயகமாகவும், பின்னர் பதில் கணக்காய்வாளர் நாயகமாகவும் பணியாற்றினார்.

அரசியலில்
---------

கனகரத்தினம் 1947 நாடாளுமன்றத் தேர்தலில் அகில இலங்கைத் தமிழ்க் காங்கிரஸ் கட்சியின் சார்பில் வட்டுக்கோட்டைத் தொகுதியில் போட்டியிட்டு 9,487 அதிகப்படியான வாக்குகளால் வெற்றி பெற்று நாடாளுமன்றம் சென்றார். 1948 செப்டம்பர் 3 இல் தமிழ்க் காங்கிரசு கட்சி டி. எஸ். சேனநாயக்கா தலைமையிலான ஐக்கிய தேசியக் கட்சி அரசில் இணைந்ததை அடுத்து கனகரத்தினம் கல்வி அமைச்சருக்கான நாடாளுமன்ற செயலாளராக நியமிக்கப்பட்டார்.

1952 தேர்தலில் மீண்டும் போட்டியிட்ட கனகரத்தினம், இம்முறை சுயேட்சை வேட்பாளர் வி. வீரசிங்கத்திடம் 426 வாக்குகளால் தோற்றார்.

மேற்கோள்கள்
-----------

1. ↑  "Directory of Past Members: Kanagaratnam, Kandiah". இலங்கை நாடாளுமன்றம்.
2. 1 2 3 4 5  ச. ஆறுமுகம் (1997). *Dictionary of Biography of the Tamils of Ceylon*. பக். 69–70. .
3. ↑  "பெரியார் க. கனகரத்தினம்". 1982. 1 பெப்ரவரி 2016 அன்று பார்க்கப்பட்டது.
4. ↑  "Result of Parliamentary General Election 1947" (PDF). இலங்கைத் தேர்தல் திணைக்களம். 2015-09-24 அன்று மூலம் (PDF) பரணிடப்பட்டது. 2015-04-06 அன்று பார்க்கப்பட்டது.
5. ↑  "Result of Parliamentary General Election 1952" (PDF). இலங்கைத் தேர்தல் திணைக்களம். 2015-09-24 அன்று மூலம் (PDF) பரணிடப்பட்டது. 2015-04-06 அன்று பார்க்கப்பட்டது.
**டொனால்டு ஜியார்ஜ் பிளெமிங்** (*Donald George Fleming*, பிறப்பு  நவம்பர் 7, 1938) கனடா நாட்டு வேதியியலாளர் ஆவார். அவர் பிரிட்டிசு கொலம்பியா பல்கலைக் கழகத்தில் படித்து தனத இளங்கலைப் பட்டத்தையும், முதுகலைப் பட்டத்தையும் பெற்றார். தனது ஆய்வியல் நிறைஞர் பட்டத்தை பெர்க்லியில் உள்ள கலிபோர்னியா பல்கலையில் 1967 ஆம் ஆண்டு நிறைவு செய்தார். இவர் தற்போது பிரிட்டிசு கொலம்பியா பல்கலைக் கழகத்தில் வேதியியல் பேராசிரியராகப் பணியாற்றி ஓய்வு பெற்றவர்.

1989 ஆம் ஆண்டில் அவர் ஒரு புதிய வகையான வேதிப்பிணைப்பு பற்றிய கொள்கை சார்ந்த தனது ஆய்வறிக்கையை வெளியிட்டார். இந்த புதிய கொள்கை அதிர்வடையும் வேதிப்பிணைப்பினைப் பற்றியதாகும். இத்தகைய பிணைப்பு ஒரு குறுகிய காலமே நிலைத்திருக்கக்கூடிய ஒரு பிணைப்பு வகையாகும். இதன் இருப்பானது 2015 ஆம் ஆண்டில்  புரோமின்  விந்தையான மியோனியம் அணு ஆகியவற்றுக்கிடையேயான வினையைப் பயன்படுத்தி உறுதிப்படுத்தப்பட்டது. பிளெமிங் இயல் வேதியியல் அறிவியல் ஆய்வுகளில் மியான் கற்றைகளின் பயன்பாடு குறித்த ஆய்வுக்காகவும் நன்கறியப்பட்டவர் ஆவார்.

மேற்கோள்கள்
-----------

1. ↑   *Directory of graduate research*. 1979. பன்னாட்டுத் தரப்புத்தக எண்:978-0-8412-0519-2. .
2. ↑   *Reports of the President and of the Treasurer*. John Simon Guggenheim Memorial Foundation. 1983. .
3. ↑  "A new type of chemical bond has been confirmed – the vibrational bond".
4. ↑  Amy Nordrum (January 20, 2015).
5. ↑  "Prof.
**சித்தன்கேணி** என அழைக்கப்படும் ஊர் யாழ் நகரிற்கு வடமேற்காக 15KM தூரத்தில் வலிகாமம் மேற்கு வலயத்தில் சங்கானை பிரதேச செயலகத்திற்குட்பட்ட ஒரு கிராமமாகும்.

இலங்கையில் யாழ் நகரில் வேகமாக வளர்ச்சியடைந்து வரும் இடங்களில் ஒன்றாக இது விளங்குகின்றது.

இவ்விடத்தின் சித்தன்கேணி என்ற பெயருக்கு **காரணம்** என கூறப்படும் வாய்வழிக்கதை: **ஒரு காலத்தில் இவ்விடத்தில் பிரபலமான சித்தர்கள் ஒன்று கூடி வழிபாடுகளை நடத்தினரெனவும் அவர்கள் இறைவனை வழிபடும் நோக்குடன் கேணி ஒன்றை அமைத்தாகவும் அதன் காரணத்தாலேயே இவ்வூருக்கு இப்பெயர் அமைந்தாகவும் கூறப்படுவதுண்டு.** சித்தர்கள் அமைத்து வழிபட்டதாக கூறப்படும் அந்த பழமை வாய்ந்த கேணி தற்போதும் காணப்படுகின்றது. அக் கேணிக்கருகில் ஒரு வைரவராலயமும் அமைத்து அப் பிரதேச மக்கள் வழிபாடுகளை நடத்தி வருவதுடன் பூசாரி என அழைக்கப்படும் அந்தணர்களால் முக்கால பூசை வழிபாடுகளும் இடம்பெற்று வருவது குறிப்பிடத்தக்க விடயம் ஆகும்.

மேலும் இவ்விடத்தில் பிரபலமான ஆலயங்களும் காணப்படுகின்றன. சித்தன்கேணி ஸ்ரீ சிதம்பரேஸ்வரர் ஆலயம் மற்றும் சித்தன்கேணி ஸ்ரீ கணபதி ஆலயம் என்பன இங்கு அமைந்துள்ள பிரபல ஆலயங்களுள் குறிப்பிடத்தக்கவை.
**டையோபண்டஸ்** (*Diophantus*) அலெக்ஸாண்ட்ரியா நகரத்தைச் சேர்ந்த கிரேக்க கணித மேதை ஆவார். இவர் இயற்கணிதத்தின் தந்தை என அழைக்கபடுகிறார். இவர் எழுதிய தொடர் புத்தகங்களானா அரித்மேட்டிகாவில் பல அழிந்துவிட்டன. பின்னங்களை எண்களாக ஏற்றுகொண்ட முதல் கிரேக்க கணிதமேதை டையோபண்டஸ் ஆவார்.

வாழ்க்கை வரலாறு
---------------

டையோபண்டஸ் வாழ்கை பற்றி சிறு குறிப்புகளே உள்ளது. அவர் எகிப்து நாட்டின் அலெக்ஸாண்ட்ரியா நகரத்தை சேர்ந்தவர். இவரது காலம் கி.பி 200 மற்றும் 214 முதல் 284 முதல் 298 இடைப்பட்ட காலமாகும். இவரை பற்றிய பல குறிப்புக்கள் மெட்ரோடோருஸ் என்பவர் உருவாகிய கிரேக்க புதிர் மற்றும் விளையாட்டு செய்யுள் திரட்டின் மூலம் அறியப்படுகிறது.

அரித்மேட்டிகா
-------------

அரித்மேட்டிகா கிரேக்க இயற்கணிதத்தின் மிக முக்கிய நூலாகும். இந்த நூல் பல நிச்சயம் மற்றும் நிச்சயமற்ற சமன்பாடுகளுக்கு எண் தீர்வுகளை வழங்குகிறது.டையோபண்டஸ் எழுதிய 13 நூல்களில் 6 மட்டுமே கிடைக்கப்பெற்றது. 1968 இல் கண்டுபிடிக்க பட்ட 4 அரபு புத்தகங்களும் டையோபண்டஸ் எழுதிய புத்தகங்கள் என நம்பப்படுகிறது.

கணித குறியீடு
-------------

டையோபண்டஸ் பல இயற்கணித குறியீடுகளையும் அடையாளங்களையும் பயன்படுத்தினார். அவருக்கு முன்னர்வந்த பல கணிதவியலர்கள் அனைவரும் சமன்பாடுகளை முழுவதும் எழுதும் பழக்கத்தை கொண்டனர். ஆனால் டையோபண்டஸ் மீண்டும் மீண்டும் பயன்படும் சமன்பாடுகளுக்கு அடையாளங்களை உபயோகபடுத்தினார்.